

DEN NORSKE KIRKE

EIDSBERG MENIGHETSRÅD

Mysen 19.08.24

|  |  |
| --- | --- |
| **Råd** | Eidsberg menighetsråd |
| **Møtedato** | 19.08.24 |
| **Møtetid** | Kl 18.30-20.30 |
| **Møtested** | Hærland kirkestue |

**Til stede:** Kari Undeland, Lise Undrum, Rasmus Glomsrud, Synnøve Lundeby, Helga Frøyset, Guri Riksaasen, Åshild Moen Arnesen, Bjørn Solberg, Jul-Sverre Haugerud, Ragnhild Kruse.

**Forfall:** Tore Mysen, Espen Volden

**Sakliste**

**Sak 73/24: Godkjenning av innkalling og sakliste**

*Vedtak:* Innkalling og sakliste og møtebok fra 11.06 godkjennes.

**Sak 74/24: Orienteringssaker**  
**a) Fra sognepresten**, herunder orientering om gudstjenestene høsten 2024: Vi har lagt en sommer bak oss, det har vært flere dødsfall som har preget tiden som har gått. Vi får ikke vikar til andaktene på Edw. Ruud, men skal prøve å få til dette. Andaktene ble fylt opp gjennom sommeren, bortsett fra en torsdag. I høst skal babysang ha ulike temaer. Knøttekor er i gang, og det har vært «prinsesseknøttekor». Det blir sjørøverknøttekor i september. Er i gang med å planlegge konfirmantåret med pilegrimsvandring i september. Antall konfirmanter påmeldt pr nå: Eidsberg 18 stk, Hærland 3 stk, Mysen 27 stk og Trømborg 12 stk = 60 konfirmanter, kan bli flere, da det er sendt ut påminnelsesbrev. Er endringer på gudstjenestelista pga innsparinger, men lista fra omkring 1. juli gjelder. Nå kjøres det ikke parallelle gudstjenester i Eidsberg sokn med et par unntak. Jon Olav Meling Kvamsøe, prostiprest i Askim og Spydeberg, skal følge konfirmantene ut konfirmantåret i påvente av ny kapellan.   
**b) Synnøve orienterte fra** klosterhagen: Det bugner av diverse blomster, grønnsaker og urter i hagen nå. Det var en vellykket pilegrimsvandring med avslutning i klosterhagen søndag 18. august, vi fikk mange gode tilbakemeldinger. Serverte røstipoteter, squashlapper, gulrotkake, pesto av ruccola, mynte i vannet, og det var pent pyntet med blomster fra hagen. Helga hadde med epler og plommer. Dette har vært et prøveprosjekt fram til nå, blitt større enn vi har forutsett, og hagen har egen instagramkonto, styrt av Kari. Planen er å få ferdig tegningene av hagen og jobbe videre med å utvikle hagen. 17 stykker med i vennegruppa, og alle oppfordres til å bli med i gruppa. Kunne også fortelle om en fransk turist som fikk plukk med seg diverse fra hagen, og satte stor pris på dette.

**Fra daglig leder:** Har gått bra med lunsjkonsertene i sommer, mellom 30-80 besøkende. Knøttekor og babysang settes i gang nå fremover. Agent jordvenn, trosopplæringstiltak for 2.klassinger, måtte avlyses pga for få påmeldte. Trivselstreff er i gang, godt oppmøte på første samling hvor hyttemusikken deltok. Overdosemarkering fredag 30. august i Mysen kirke kl. 18. Teamet deltar med stand på sykkelritt 31. aug. Er også regnbuemesse i Mysen kirke 6. september.   
**c) Fra fellesrådet:** Ansatt en ny menighetspedagog i Askim, begynner i høst. Økonomien ser bedre ut for fellesrådet.  
**d) Fra MR-leder:** Lunsjkonsertene har vært veldig fine. Har sendt søknad til Grinistiftelsen. Syver var er i gang fra 1. august, og ønskes velkommen etter hvert.   
**e) Fra Helga** **om Åpen kirke i Eidsberg**: Vært veldig godt besøkt, minste antall besøkende var seks personer, men det var som regel mellom 10-25 besøkende. Mange yngre fedre med barn, tyske og engelske turister.

*Vedtak*: a)–e) Tas til orientering.

**Sak 75/24: Praktiske saker**   
a) Det blir 4-årsbok og jubileum i for 100 årsjubileum for Hærland kirkestue 15.09. Felles «kirkekaffe», med både store og små – både bygdekvinnelaget og sanitetsforeningen har meldt seg til å hjelpe til. Kaffe, mat, pølsebod rett etter gudstjenesten – og foredrag begynner etter hvert. Jul-Sverre, Synnøve, Rasmus, Kari, Ragnhild melder seg til å bidra. Helga tar parkering.   
b) 50-årskonfirmantene: Bjørn har skrevet invitasjoner, og kontoret er i ferd med å sende ut invitasjonene.   
c) Alle helgen: Gudstjeneste i Mysen på lørdag kl 17, to gudstjenester i Hærland og Trømborg på søndag formiddag kl 11, og Eidsberg kirke kl. 18.00 – pilegrimsmessa. Åpent kapell/kirke i Mysen.

*Vedtak:* Tas til orientering

**Sak 76/24: Husene vi eier - videre gjennomgang.** Vi hadde dette oppe på møtet i juni, og har denne gangen fokus på søndagsskolehytta, samt litt oppdatering når det gjelder Trømborg menighetshus. Hytta tas godt vare på.

Jostein Trømborg var invitert til møtet, men var forhindret fra å møte.

*Vedtak:* Saken utsettes.

**Sak 77/24 Søknaden til Grinifondet.**

Søknaden sendes 14.08. Legges frem på møtet, til orientering.

*Vedtak:* Tas til orientering.

**Sak 78/24** **Representantskapsmøte i Skogstjerna barnehage.** Se vedlagte innkalling fra styrer. Det er representantskapsmøte 29. august, og i tillegg til de av «våre» som er styremedlemmer, kan vi stille med 6 representanter. Det bør vi klare. Men det er altså slik at Kari, Helga, Ingjerd Resen-Fellie sitter i styret, så det er greit om vi har 6 andre som kan møte. Disse behøver ikke å sitte i menighetsrådet. Jan Tore og Bjørn er vara.

*Vedtak:* Følgende personer kan stille på representantskapsmøtet: Ragnhild, Bjørn, Lise, Rasmus. Anvor og Agnes spørres av Bjørn.

**Sak 79/24: Misjonsutvalget og misjonsprosjektet.**

En person har meldt seg som mulig medlem i misjonsutvalget; Helge Knudsen. Det trengs flere medlemmer.

Hvordan kan misjonsprosjektet vi støtter bli bedre kjent i menigheten? Det kom forslag om å ha temakvelder om misjon, besøk ved gudstjenester og egne tema/misjonsgudstjenester, ha mer skriftlig informasjon som kan henge på tavlene og ligge i kirkene? Rådet drøftet også om utvalget burde skifte navn, og heller kalles internasjonalt/solidaritetsutvalg, og utvide misjonsbegrepet? Det var enighet om at rådet bør diskutere hva utvalgene skal være til for. Hvis det skal byttes navn, bør det diskuteres hva det betyr, hva er det rådet ønsker med dette? Kanskje bør rådet lande dette før det eventuelt gås ut og hentes inn folk til utvalget? Det ble spilt inn at menigheten bør satse på forkynnende misjon, da dette får ikke så mye penger ellers, slik som mer humanitære formål. Det ble også spilt inn spørsmål om det trengs det misjonsutvalg, eller kan MR selv være misjonsutvalg? Eller ha noen personer som er misjonskontakter som har særskilt ansvar for å planlegge og arrangere tiltak knyttet til misjonsprosjektet? MR-leder skal finne frem nåværende misjonsavtale og sende ut til MR.   
  
*Vedtak:* Samtalen tas til etterretning, og saken tas opp i et senere møte.

**Sak 80/24 Eventuelt** a) Prester og vikarer: Det kom forespørsel om hvem som skal være vikarer i soknet i høst i påvente av kapellan. Soknepresten orienterte om hvem som er satt opp til nå.

b) Fra soknepresten: Fantastisk pilegrimsvandring søndag 18. august. Det kom opp et ønske om en ny pilegrimsled fra Trømborg til Eidsberg, som har grusvei hele veien. Det trengs noe mer interesse og den må tas i bruk før man eventuelt utarbeider leden, og så må det eventuelt etter hvert godkjennes som pilegrimsled. Få til noe pilegrimsblest rundt Mariakilden, Folkenborg, Trømborg - pilegrimsutvalg? Bør det være noe fra Tenor til Eidsberg? Dette bør undersøkes mer.

*Vedtak:* Tas til orientering.

**Sak 81/24** **Innspill til fellesrådets budsjett for 2025**

Kirkevergen ber om innspill for anskaffelser eller utbedringer til investeringsbudsjettet

*Vedtak:* Menighetsrådet drøftet saken. Følgende forslag kom på bordet:

* Utbedre taket til prekestolen i Eidsberg, det er observert sprekker
* Nytt gjerde eller mur ved Mysen kapell
* Klokkerpulten i Eidsberg kirke bør utvides
* Orgelet i Eidsberg trenger en overhaling (noen piper har sunket sammen, trengs gjennomgang av vindkanaler) og ny luftfukter
* Ny gulvløper i Mysen kirke (er fra 1978)
* Ny, finere bibel til alteret i Eidsberg

MR-leder sender brev ti kirkevergen om våre forslag.

Bjørn Solberg Åshild Moen Arnesen  
Leder Daglig leder